CELEX: 32010R0245
Language: bg
Date: 2010-03-23 00:00:00
Title: Регламент (ЕС) № 245/2010 на Комисията от 23 март 2010 година за дерогация от Регламент (ЕО) № 288/2009 относно срока за представяне на стратегиите на държавите-членки пред Комисията и срока за вземане на решение от страна на Комисията относно окончателното разпределяне на помощи в рамките на схемата за предлагане на плодове в училищата

24.3.2010   
            
            
               BG
            
            
               Официален вестник на Европейския съюз
            
            
               L 77/50
            
         РЕГЛАМЕНТ (ЕС) № 245/2010 НА КОМИСИЯТА
   от 23 март 2010 година
   за дерогация от Регламент (ЕО) № 288/2009 относно срока за представяне на стратегиите на държавите-членки пред Комисията и срока за вземане на решение от страна на Комисията относно окончателното разпределяне на помощи в рамките на схемата за предлагане на плодове в училищата
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 103з, буква е), във връзка с член 4 от него,
   като има предвид, че:
   
               (1)
            
            
               Съгласно член 4, параграф 1 от Регламент (ЕО) № 288/2009 на Комисията от 7 април 2009 г. за определяне на подробни правила за прилагане на Регламент (ЕО) № 1234/2007 на Съвета по отношение на отпускането на помощ от Общността за доставяне на плодове и зеленчуци, преработени плодове и зеленчуци и бананови продукти на децата в учебните заведения в рамките на схемата за предлагане на плодове в училищата (2) държавите-членки, които кандидатстват за помощта, посочена в член 103жа, параграф 1 от Регламент (ЕО) № 1234/2007 за периода 1 август—31 юли, представят стратегията си пред Комисията до 31 януари през годината, в която започва този период.
            
         
               (2)
            
            
               Редица държави-членки срещнаха трудности при изпълнението на този срок, не на последно място поради факта, че трябва да оценят ефективността на своите схеми след първата година от тяхното прилагане.
            
         
               (3)
            
            
               За да се предостави допълнително време на държавите-членки да оценят своите схеми и, където е необходимо, да променят стратегиите си, следва да им бъде позволено, като преходна мярка, да представят стратегиите си за периода 1 август 2010 г.—31 юли 2011 г. до 28 февруари 2010 г.
            
         
               (4)
            
            
               Аналогично, срокът за решение на Комисията относно окончателното разпределяне на помощта за периода 1 август 2010 г.—31 юли 2011 г., постановен в член 4, параграф 4, трета алинея от Регламент (ЕО) № 288/2009, следва да бъде удължен до 30 април 2010 г.
            
         
               (5)
            
            
               Мерките, предвидени в настоящия регламент, съответстват на становището на Управителния комитет за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Чрез дерогация от член 4, параграф 1 от Регламент (ЕО) № 288/2009 държавите-членки могат да представят стратегиите си за периода 1 август 2010 г.—31 юли 2011 г. най-късно до 28 февруари 2010 г.
   2.   Чрез дерогация от член 4, параграф 4, трета алинея от Регламент (ЕО) № 288/2009 Комисията взема решение за окончателното разпределяне на помощта, която се отнася за периода 1 август 2010 г.—31 юли 2011 г., до 30 април 2010 г.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   Той се прилага от 1 февруари 2010 г.
   Срокът му на действие изтича на 30 април 2010 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 март 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 94, 8.4.2009 г., стр. 38.